Die behoefte aan 'n ouetehuis op die Vrystaatse platteland is deur ds en mev AJG Oosthuizen na hul aftrede op Parys geïdentifiseer. Die tehuis, onder beskerming en bestuur van die Monumenttehuise van die Nederduitsch Hervormde Sustersvereniging, is na hulle altwee vernoem. Gedurende 1985 word die tehuis met 45 bejaardes in gebruik geneem.
Benewens die kamers en huurwoonstelle is daar in 1988 vyf woonregwoonstelle en in 1990 nege woonregkamers bygevoeg. Vir die eerste drie maande het mev CE Roos sake op 'n vaste voet te plaas. Mev JE Viljoen het aanvanklik die bestuur van die tehuis gelei, en sy is in 1987 deur mev H Brayshaw opgevolg.
Tans funksioneer die tehuis as 'n versorgingsafdeling vir 25 verswakte bejaardes en 'n behuisingseenheid waar bejaardes wat nog selfstandig funksioneer in kamers en in woonstelle woon en ondersteunende dienste vanuit die tehuis ontvang.